I 1915 startet det amerikanske selskapet Union Carbide Corp. arbeidet med å etablere et smelteverk like ved sentrum, og denne fabrikken førte både direkte og indirekte til en enorm utvikling i området. Sauda ble med ett det stedet mennesker både fra Rogaland og resten av landet flyttet til for å skaffe seg arbeid. Det ble en tredobling i befolkningsmengden på få år, med befolkningstopp på 1960-tallet. Nyere industri og flere kraftutbyggingsprosjekt holdt liv i byen og sørget for mer utvikling.